ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id tr nl id id pl id id ms id ms id id id ms id ms ms id ms id ms id id ms id ms id ms id tr eo pt en eu id ms ms id id id hbs_lat id ms id ms ms ms ms id id ms id id ms id ms id id de id id ms ms id id id id id id id id id ms id id id en ms ms en en id ms id id ms en id id jv ms id id it es id id en id ms ms ms ms ms ms
Gula Palma Atau Gula Melaka Dikatakan Lebih Baik Daripada Gula Pasir?
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Alternatif Penggunaan Gula Dalam Masakan, Betul Ke Gula Melaka Lebih Sihat Daripada Gula Pasir?
Ditulis oleh Muhammad Wa'iz Disemak pada 3 minggu lalu
Disemak secara perubatan oleh Dr. Ahmad Wazir Aiman
Di Malaysia, kita biasa menggunakan jenis gula palma dalam masakan, contohnya dalam pembuatan cendol. Namun, adakah penggunaan gula palma ini lebih baik berbanding gula biasa seperti gula pasir?
Baca penerangan di bawah ini.
Apa itu gula palma?
Gula palma adalah satu istilah umum yang merujuk kepada jenis gula yang dihasilkan daripada pohon-pohon palma.
Antara jenis pohon palma adalah seperti pokok kelapa dan pokok nipah.
Daripada pokok-pokok ini, maka terhasillah pelbagai jenis gula yang kita kenali dengan pelbagai nama.
Antaranya gula merah, gula Melaka, gula kerek, gula kabung, gula kelapa dan gula nisan.
Gula ini dihasilkan dengan cara mendapatkan sap atau cecair yang keluar daripada tunas bunga pohon tersebut setelah dipotong atau dihiris.
Cecair ini biasa dikumpulkan daripada beberapa batang pokok dan dimasak sehingga menjadi pekat.
Setelah pekat, ia akan dituang ke dalam acuan bagi membentuk ketulan blok gula seperti yang kita lihat di pasar.
Adakah gula palma ini lebih baik daripada gula biasa?
Gula palma dikelaskan sebagai sejenis gula semula jadi. Ini kerana, proses penghasilan gula ini adalah sangat minimum berbanding gula biasa yang telah diproses dan ditapis berperingkat-peringkat.
Dari sudut kesihatan, gula jenis ini boleh dikatakan sebagai pilihan gula yang lebih sihat berbanding jenis gula yang lain.
Sebabnya ialah, gula palma hanya melalui satu peringkat pemprosesan iaitu dimasak sehingga menjadi pekat.
Ini menjadikan proses penghasilannya sangat sedikit dan tidak mengandungi sebarang bahan kimia tambahan di dalamnya.
Disebabkan proses penghasilan yang minimum, gula ini masih mengekalkan hampir keseluruhan kandungan semula jadinya seperti kandungan vitamin dan mineral.
Oleh itu, gula ini dianggap sebagai jenis gula semula jadi, bukannya gula diproses seperti gula biasa iaitu gula pasir.
Kandungan nutrisi dalam sesudu gula jenis ini
Berikut adalah kandungan nutrisi yang terkandung dalam satu sudu gula palma:
Mengandungi kandungan mineral iaitu fosforus, potasium, zink, dan zat besi
Selain itu, gula palma juga masih mengekalkan kandungan 16 jenis amino asid yang sama jumlahnya daripada tunas bunga ia diambil.
Asid amino adalah sangat penting dalam pembentukan dan pembaikan sel tubuh badan kita.
Manfaat kesihatan gula palma
Terdapat beberapa kebaikan jenis gula ini terhadap kesihatan anda. Manfaat-manfaat inilah yang membezakannya dengan jenis gula yang lain dan menjadikannya lebih baik.
Rendah indeks glisemik (GI)
Salah satu sebab utama mengapa gula ini lebih menyihatkan adalah kerana indeks glisemiknya yang rendah.
Indeks glisemik berperanan mengukur bagaimana karbohidrat memberi kesan kepada gula darah anda.
Jika indeks glisemik sesuatu makanan itu tinggi, maka gula daripada makanan tersebut lebih pantas diserap ke dalam darah. Ini akan menjadikan paras gula darah meningkat dengan lebih cepat.
Jadi, apabila anda menggunakan gula palma, maka gula dalam tubuh anda akan diserap dengan lebih lambat. Ini akan mengelakkan paras gula darah daripada meningkat dengan cepat.
Nilai GI gula ini adalah 35, manakala bagi gula biasa ialah 68.
Inulin ialah sejenis serat diet dan ia boleh didapati dalam gula jenis ini.
Inulin bertindak mengawal kandungan bakteria dalam usus anda, sekali gus menggalakkan aktiviti pencernaan yang baik.
Dengan itu, lebih banyak nutrien makanan dapat diserap ke dalam tubuh.
Mengawal fungsi sistem saraf
Gula jenis ini kaya dengan kandungan potasium. Malah, kandungan potasium di dalamnya jauh lebih banyak berbanding sayur-sayuran.
Potasium diperlukan oleh tubuh badan bagi mengawal fungsi sistem saraf tubuh dengan baik. Antaranya adalah mengawal degupan jantung.
Namun, ia tidak boleh diambil sesuka hati
Walaupun kami menyatakan beberapa manfaat dan kebaikan gula ini, tidak bermakna anda boleh mengambilnya secara berlebihan tanpa had. Gula palma tetap sejenis gula.
Jika ia diambil secara berlebihan, ia boleh memberikan kesan negatif lain seperti risiko mendapat kencing manis, kenaikan berat badan serta merosakkan gigi.
Kami tidak mengatakan bahawa gula ini sangat baik, tetapi ia adalah jenis gula yang lebih baik dan lebih menyihatkan berbanding gula biasa lain seperti gula pasir.
Anda tetap perlu mengawal pengambilan gula jenis ini secara sederhana.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Asghar, MT, Yusof, YA, Mokhtar, MN, et al. Coconut (Cocos nucifera L.) sap as a potential source of sugar: Antioxidant and nutritional properties. Food Sci Nutr. 2020; 8: 1777– 1787. https://doi.org/10.1002/fsn3.1191
Elak 5 Kesilapan Ini Semasa Periksa Kadar Gula Dalam Darah Di Rumah
Jangan Suka Minum Manis, Ini Had Gula Yang Boleh Diambil Sehari, Jika Tidak, Membawa Maut!
Ditulis oleh Muhammad Wa'iz Disemak pada 3 minggu lalu
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.